
ANUNŢURI 


* Din 1970 zona Gurahonţului nu a mai fost aşa de afectată de inundaţii ca 
acum, în special satele Şoimuş şi Buceava (foto). Sute de persoane rămase 
fără adăpost, un om mort, luat de ape, pagube materiale foarte mari. Mihai de 
la Asociaţia Sf. Iosif cel Milostiv a fost acolo să vadă de ce este nevoie şi a în- 
ceput o acţiune de strângere de fonduri pentru a cumpăra exact ce lipseşte. 
Cine doreşte şi poate să-i ajute pe aceşti oameni necăjiţi este rugat să ia legă- 
tura cu Mihai, tel. 0741274368, sau poate vira banii direct în contul 
RO25BTRLRONCRTo560766101, specificând PENTRU INUNDAŢII. 


* Acum două duminici am avut bucuria să-l vedem slujind pe unul dintre cei 
mai bătrâni diaconi ai Aradului, lov Orădan, care ne-a vorbit extrem de do- 
cumentat şi amplu despre Sfinţii Români. În aceeaşi zi, părintele Ștefan şi 
strana fraţilor au fost la mănăstirea Tămand, de unul dintre hramuri. 


+ Acum mai bine de 9 zile a adormit, la 94 de ani, Fiuţa, mama Alecsandrinei (Nina) Tod, o obişnuită a slujbelor de 


duminică de ani de zile. Dumnezeu să o odihnească în pace! 
ŞTIRI 


+ Părintele pensionar Mihai Dohangie, fost preot în Parohia Şiştarovăţ şi Filia 
Cuvejdia, Protopopiatul Lipova, a încetat din viaţă în seara zilei de luni, 26 iunie 
2023, la vârsta de 72 de ani. Dumnezeu să-l ierte! (sursa: arhiepiscopiaaradului.ro) 


* Parohia Ortodoxă Română Padova Vest — Mestrino (Italia) are propriul locaş de 
cult. Acesta a fost achiziţionat cu sprijin financiar de la Departamentul pentru Ro- 
mânii de Pretutindeni, dar şi cu ajutorul sfinţilor ocrotitori, Sf. Irodion de la Lainici şi 
Sf. Mironosiţă Maria a lui Cleopa, spune parohul. (sursa: basilica.ro) 


* Concursul de fotografie „Culorile Ortodoxiei” promovează Grecia în acest an. 
Cele mai bune fotografii vor fi expuse şi selectate pentru albumul „Colours of Ortho- 
doxy. Greece”. Fotografiile pot fi înscrise în concurs până la data de 8 iulie, la urmă- 
toarele categorii: Locuri, Reportaj, Oameni, Detalii. Adresă: greeceQorthphoto.net 
(sursa: basilica.ro) 


+ Mănăstirea Hilandar din Sf. Munte şi-a serbat duminica trecută, printr-o deose- 
bită priveghere, aniversarea a 825 de ani de existenţă. Ea a fost ctitorită de Sf. Sava şi 
Simeon ai Serbiei. (sursa: orthodoxchristian.com) 


Mândria stă cocoţată, 
iar smerenia se pleacă. 
(Preot Ștefan) 

Mersine Vigopoulou 


Mersine Vigopoulou | 
CUNUNI DE RACHITA - roman 


Anghelina, Agnia sau Ghetsimana, împreună cu Alice şi Elena, sunt femeile de lângă cununi 
noi. Femei cu duh luptător, care au depăşit greutăţile prin credinţă şi hotărâre, pentru de răchită 
că au considerat binele o necesitate. 

Se poate ca odată să le întâlnim şi noi, şi poate că vom trece pe lângă ele indiferenți. Roman 

Însă acum vin să le cunoaştem mai bine prin poveştile lor sensibile. Ne încredinţează 
viaţa lor descoperindu-ne sinele lor şi modul în care şi-au lăsat amprentele în familie, 
în grupul celor apropiaţi lor, în societate. 

Acestea au devenit, după cum spunea Sfântul Paisie Aghioritul, dospeala pe care în 
fiecare perioadă grea Preabunul Dumnezeu o foloseşte pentru a ajuta generaţiile vii- 
toare şi pentru ca această lume să nu piară. 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina E gmail.com sau la tel. 0734.194.372. Mulţumim tuturor pentru rugăciuni şi ajutor! 

Numărul 20 (CXXXIII) 


D 2 - DUMINICA A IV-A DUPĂ 
RUSALII (Vindecare slugii suta- 
şului); Punerea veșmântului 
Maicii Domnului în racla din 
Vlaherne; Sf. Ier. loan Maximo- 
vici; Sf. Voievod Ştefan cel Mare 


L 3 - Sf. Me. Iachint; Sf. ler. 
Anatolie al Constantinopolului; 
Sf. Cuv. Isaia Pustnicul Filocalia 
ID) 


M 4 - Sf. Ier. Andrei Criteanul; 
Sf. Cuv. Andrei Rubliov; Sf. Cuv. 
Marta, mama Sf. Simeon cel din 
Muntele Minunat; Soborul Sfin- 
ţilor Părinţi Aghioriţi 


Mi 5 - Sf. Cuv. Atanasie Athoni- 
tul; Sf. Cuv. Serghie de Radonej 
(aflarea moaştelor); Sf. Cuv. 
Lampadie, făcătorul de minuni 
- ULEI 


J 6 - Sf. Cuv. Sisoe cel Mare; Sf. 
Mc. Lucia fecioara şi Rix Vica- 


- Mărturisitorul Ierom. Do- 
metie Manolache (1975) 


V7- Sf. Mc. Chiriachi; Sf. Cuv. 
Toma din Maleo; Sf. Cuv. Aca- 
chie de la Scară 


S 8 - Mare Mc. Procopie; Sf. Mc. 
Epictet şi Astion; Sf. Cuv. Nicon 
de la Optina; Soborul Sf. Cuv. 
de la Diveevo: Alexandra, Marta 
şi Elena; Mărturisitorul Vasile 
Militaru (14959) 

pentru suflet e AV 


2 iulie 2023 


Pr. Petru Vamvulescu 


Sub ocrotirea 


SFINȚILOR 


[4 [4 Fiecare dintre sfinţi este Hristos repetat, sau 

mai bine zis, Hristos prelungit. La ei toate 
sunt Dumnezeiesc-omeneşti, pentru că toate sunt 
din Dumnezeu Omul-Hristos. Sf. Iustin Popovici 


Sfinţii sunt prietenii lui Dumnezeu şi ai noştri. Cu atât mai mult sfinţii 
ocrotitori, ale căror nume le purtăm. Căci zice Mântuitorul „De acum 
nu vă mai zic slugi, că sluga nu ştie ce face stăpânul său, ci v-am numit 
pe voi prieteni, pentru că toate câte am auzit de la Tatăl Meu vi le-am 
făcut cunoscute” (Ioan 15, 15) 

Din vechime, oamenii puneau copiilor nume de sfinţi şi 
le atrăgeau atenţia: Ai nume de sfânt, vezi cum te porţi! 
Aceasta pentru a nu-i necăji şi mai mult pe sfinţii noştri 
ocrotitori. 


Împăratul Alexandru Macedon, care a stăpânit lumea, 
avea un soldat pe care îl chema la fel: Alexandru Mace- 
don. Însă acela nu se purta bine, îi plăcea să bea. Aflând, 
împăratul l-a chemat la el şi i-a spus: Cum te cheamă? 
Alexandru Macedon. Şi pe mine, dar dacă nu te schimbi, 
nu te mai las să vieţuieşti printre oameni, căci mă faci 
de ruşine. 


Noi avem numele de creştini de la Hristos şi avem nu 
numai înger păzitor, ci şi sfânt căruia îi purtă numele. 
Mulţi pun în ziua de azi copiilor lor două sau trei nume, 
dar ar trebui să se hotărască la unul singur. Dar Părintele 
Arsenie spunea: un om şi un nume! 


Pentru cei care nu au nume de sfinţi, ba chiar au nume 
exotice, să nu se întristeze! Căci se şi zice că omul sfin- 
ţeşte locul (şi numele). Degeaba mă cheamă Petru, dacă 


Versuri 

nu am nimic din viaţa Sfântului Apostol, din credinţa lui, 
din curajul mărturisirii lui. Când vom trece vămile văz- 
duhului, vor fi acolo şi sfinţii. Aşadar, trebuie să luăm 
seama la felul în care ne purtăm numele, ca să nu îi în- 
tristăm pe sfinţi. 


Mulţi sfinţi nu sunt canonizaţi încă, dar pentru Dumne- 
zeu sunt sfinţi. 


Sfinţii ne văd din ceruri, de unde sunt, căci zice Mântui- 
torul că „cel mai mic în împărăţia cerurilor este mai 
mare decât Ioan Botezătorul”. Fi văd şi înţeleg, cele ce 
sunt aici, pe pământ, şi ne ajută. Se bucură şi se întris- 
tează pentru ce facem noi. De aceea, să luăm seama încă 
de la gânduri, căci de acolo ies faptele şi ele coboară în 
inimă. 


Dumnezeu, pentru rugăciunile Maicii Sale, ale Sfinţilor 
Îngeri şi apostoli, ale Sfinţilor ocrotitori şi ale tuturor 
sfinţilor, dar mai ales ale Părintelui Arsenie, să ne milu- 
iască şi să ne mântuiască pe toţi! 


O, om! 


Sf. Ioan Iacov Hozevitul 


O, om, ce mari răspunderi ai 
De tot ce faci pe lume, 

De tot ce spui, în scris sau grai 
De pilda ce la alţii dai, 

Căci ea, mereu, spre iad sau rai 
Pe mulți o să îndrume. 


Ai spus un cântec, versul său 
Rămâne după tine grai 
Îndemn spre bine sau spre rău, 
Spre curăţie sau desfrâu, 

Lăsând în inimi rodul său rai 
De har sau de ruşine. 


Ce grijă trebuie să pui 

În viaţa ta în toată, 

Căci gândul care-l scrii sau spui 
S-a dus... în veci nu-l mai aduni 
Şi vei culege roada lui 

Ori viu, ori mort, odată. 


Arăţi o cale, calea ta 

În urma ta nu piere, 

E calea bună sau e rea, 
Va prăbuşi sau va-nălţa, 
Vor merge suflete pe ea 
Spre cer sau spre durere. 


Ai spus o vorbă, vorba ta, 
Mergând din gură-n gură, 
Va-nveseli sau va-ntrista, 
Va curăţi sau va-ntina, 
Rodind sămânţa pusă-n ea 
De dragoste sau ură. 


E-un leac sau o otravă, 

Tu vei muri, dar tot ce-ai scris 
Rămâne-n urmă drum deschis 
Spre moarte sau spre paradis, 
Spre-ocară sau spre slavă. 


Cum ţi-o trăieşti vei câştiga 
Ori fericire pe vecie, 
Ori chin pe totdeauna. 


O, om! Ce mari răspunderi ai, 
Tu vei pleca din lume, 
Dar ce ai spus, prin scris sau 


Sau laşi prin pilda care-o dai 
Pe mulţi, pe mulţi, spre iad sau 


Mereu o să-i îndrume. 


Deci nu uita!...Fii credincios 

Cu grijă şi cu teamă 

Să laşi în urmă luminos, 

Un semn, un gând, un drum fru- 
mos, 

Căci pentru toate, neîndoios, 
Odată vei da seamă. 


Trăieşti o viaţă... viaţa ta 


Scrii un cuvânt... cuvântul scris 


E una, numai una, 


Oricum ar fi, tu nu uita 

al creştinului. 


Sf. Apostol Pavel spune că toate mâncărurile sunt bi- 
necuvântate de Dumnezeu prin cuvântul Său. Aşadar 
creştinul nu ar trebui să facă mofturi la mâncare. Dar 
mai este ceva ce învăţăm de aici: că nu putem mânca de- 
cât dacă mâncarea este binecuvântată înainte prin rugă- 
ciunea noastră. Nu putem gusta nimic până nu aducem 
mulţumire lui Dumnezeu. 


Iar Corintenilor le spune tot apostolul neamurilor: Când 
vă adunaţi ca să mâncaţi, aşteptaţi-vă unii pe alții. Si- 
gur că de multe ori aceasta înseamnă a ne fi pusă la în- 
cercare răbdarea, mai ales când este vorba de copii. Dar 
mai înseamnă ceva: să fim politicoşi şi să-i aşteptăm pe 
ceilalți să termine de mâncat şi abia apoi să ne ridicăm 
de la masă. Iar dacă suntem mai înceţi la mâncare, tre- 
buie să ne gândim la ceilalţi şi să nu întârziem întreaga 
masă. A mânca împreună înseamnă în primul rând a fi în 
comuniune duhovnicească. 


În cartea sa, Pedagogul, Clement Alexandrinul 
(cunoscut teolog al Bisericii primare — secolele II-III) 
dedică două capitole comportării la masă. El spune că 
dragostea este hrana cerească a creştinilor. Aşadar, mân- 
carea pe care ar trebui să o avem în vedere cel dintâi la 
mesele noastre este dragostea dintre noi. La fel şi înţe- 
lepciunea. Capitolele respective sunt pline de sfaturi con- 
crete despre cum să ne purtăm la masă, lucru care ar 
trebui să ne preocupe. 


Sf. loan Gură de Aur îi învaţă pe părinţi cum să-i hră- 
nească pe copii şi cu mâncare duhovnicească, în timp ce 
o consumă pe cea materială. În special taţii ar trebui să 

RUGĂCIUNILE MESEI 

i Sasa aa ua ara s, 
| Rugăciunea înaintea gustării de dimineaţă 


| 

|| Tatăl nostru, Care eşti în ceruri, sfințească-Se numele 

i Tău, vie împărăţia Ta, facă-se voia Ta precum în cer aşa 
i şi pe pământ. Pâinea noastră cea spre ființă dă-ne-o 
nouă astăzi. Şi ne iartă nouă greşalele noastre, precum 
E şi noi iertăm greşiţilor noştri. Şi nu ne duce pe noi în 

| ispită, ci ne izbăveşte de cel viclean. 

| Rugăciunea după gustarea de dimineaţă 


] Cuvine-se cu adevărat să te fericim pe tine, Născătoare 
El de Dumnezeu, cea pururea fericită şi prea nevinovată şi 
;] Maica Dumnezeului nostru. Ceea ce eşti mai cinstită 


|| decât heruvimii şi mai slăvită fără de asemănare decât 
| serafimii, care fără stricăciune pe Dumnezeu Cuvântul 
| ai născut, pe tine, cea cu adevărat Născătoare de Dum- 
| nezeu, te slăvim. 

| 


|] Rugăciunea înaintea mesei de prânz 


i 

1 Rugăciunea după masa de prânz 


Tatăl nostru... 


1 Mulţumim ie, Hristoase Dumnezeul nostru, că ne-ai 
HA] 

spună atunci câte un cuvânt scurt, dar plin de miez şi 
frumuseţe din ce au citit, fie Sfânta Scriptură sau vieţile 
sfinţilor din acea zi. 


Cunosc un medic creştin care are obiceiul de a spune 
după fiecare masă: Mâncarea a fost foarte gustoasă, 
dar starea noastră împreună este cel mai bun lucru. 
Aceasta este adevărata mentalitate creştină. Adevăratul 
folos al meselor nu este ce mâncăm, ci cu cine stăm ală- 
turi şi ne împărtăşim de dragoste. 


În paranteză fie spus: ar trebui ca în timpul meselor să 
fie puse deoparte telefoanele! Nu doar să le „amuţim”, ci 
şi să le punem departe de raza noastră vizuală. Sunt stu- 
dii care arată că prezenţa (chiar „mută”) a telefonului pe 
masă reduce calitatea şederii împreună a mesenilor. 


Acestea ar fi doar câteva rânduieli care ar putea face me- 
sele noastre cu adevărat creştineşti. 


săturat pe noi de bunătăţile Tale cele pământeşti. Nu ne | 
lipsi pe noi nici de cereasca Ta Impărăţie; ci precum în | 
mijlocul ucenicilor Tăi ai venit, Mântuitorule, pace dân- | 
du-le lor, aşa vino şi la noi şi ne mântuieşte. ; 


Cuvine-se cu adevărat ... 
Rugăciunea înainte de cină 


Mânca-vor săracii şi se vor sătura şi vor lăuda pe Dom- 
nul, iar cei ce-L caută pe Dânsul, vii vor fi inimile lor în 
veacul veacului. 


Rugăciunea după cină 


Veselitu-ne-ai pe noi, Doamne, întru făpturile Tale şi 
întru lucrul mâinilor Tale ne-am bucurat. Insemnatu-s- 
a peste noi lumina feţei Tale, Doamne. Dat-ai veselie în 
inimile noastre, din rodul grâului, al vinului şi al untde- 
lemnului, ce s-au înmulţit. Cu pace ne vom culca şi vom 
adormi, căci Tu, Doamne, îndeosebi, întru nădejde ne- 
ai aşezat. 


Fiecare din rugăciunile de mai sus, fie că sunt 
înainte, fie după masă, se vor încheia astfel: 


Slavă... Și acum... Doamne miluieşte (de 3 ori). Pentru 
rugăciunile Preacuratei Maicii Tale şi ale tuturor Sfin- 
ților Tăi, Doamne Iisuse Hristoase, Fiul lui Dumnezeu, 
miluieşte-ne pe noi. Amin. 

Cum să ne purtăm 


creștinește 


LA MASĂ 


Pr. Josiah Trenham 


Purtarea noastră la masă este o problemă importantă. 
La fel şi a mânca împreună în familie. Părinților! Ar tre- 
bui să luptaţi din răsputeri împotriva oricăror piedici 
care vă opresc să mâncaţi des împreună în familie. 


De ce este masa împreună aşa de importantă? Sfânta 
Scriptură ne înfăţişează Impărăţia cerurilor ca pe o invi- 
taţie la cină făcută nouă de Dumnezeu, iar în Altar avem 
Sfânta Masă, locul unde ne împărtăşim cu Dumnezeu. 
Mesele noastre din familie sunt locul şi timpul în care 
intrăm în comuniune 
unii cu alții. Şi pre- 
cum tot ce ţine de 
Sfânta Masă este fă- 
cut cu mare rigurozi- 
tate şi grijă, într-o 
mai mică măsură — 
bineînţeles —, dar tot 
cu deosebită atenţie 
tratează Biserica felul 
în care trebuie să se 
poarte oamenii lui 
Dumnezeu la mesele 
din casele lor. 


Să începem cu Înţe- 
lepciunea lui lisus 
Sirah, una din cărţi- 
le Vechiului 'Testa- 
ment care are un ca- 
pitol întreg (cap. 31) 
dedicat purtării la 
masă: 


Când şezi la masă mare, să nu deschizi spre ea gura ta, 
şi să nu zici: "Multe sunt puse pe masă!" Adu-ţi aminte 
că rău lucru este ochiul viclean. Aceasta ne îndeamnă să 
nu fim lacomi. 


Să nu-ţi întinzi mâna unde altul se va uita. Mănâncă 

cuviincios cele ce sunt puse înaintea ta şi nu plescăi, ca 
să nu te faci nesuferit. „Cuviincios” este traducerea mai 
moale a grecescului „mănâncă aşa cum mănâncă oame- 


... 


NI . 


Un alt sfat al lui Sirah este Isprăveşte cuviincios cel din- 
tâi şi nu fi nesăţțios, ca să nu sminteşti. Aceasta înseam- 
nă că atunci când începem să ne săturăm, va trebui să 

ce 


Mâncarea pe care ar tre- 
bui să o avem în vedere 
cel dintâi la mesele noas- 
tre este dragostea 
dintre noi. 
(Clement Alexandrinul) 


facem efortul de a ne opri de la mâncare. Aceasta ne va 
disciplina şi ne va asigura sănătatea trupului. De unde 

Ştim că este destul cât am mâncat? Să ne oprim înainte 
de a ne simţi sătui. Şi Sf. Ioan Scărarul vorbeşte despre 
înfrânarea lăcomiei prin abţinerea de la a mânca peste 

limita de săturare. 


Iată un alt sfat pertinent: Și când şezi între mai mulți, să 
nu întinzi mâna ta mai înainte de ei. Aceasta este adevă- 
rată înţelepciune! 


Mântuitorul nos- 
tru ne învaţă şi El 
cum să ne purtăm la 
masă, vorbindu-ne 
mai întâi despre 
cum să postim. Este 
imposibil să ştii 
cum să te comporţi, 
dacă nu ai habar 
despre post. În mij- 
locul Predicii de pe 
Munte apare prima 
referire la post: 
Când postiţi, nu fiți 
trişti ca fățarnicii. 
(Matei 6, 16) Așa- 
dar, Mântuitorul 
consideră că cei 
care Îl ascultă iau în 
serios postul. Nu 
putem şti cum să 
mâncăm aşa cum se cuvine, dacă nu ştim când şi cum să 
nu mâncăm pentru Dumnezeu. 


Iar în altă parte, Hristos dă o rânduială clară despre lo- 
cul la masă: Și luând seama cum îşi alegeau la masă 
cele dintâi locuri, a spus celor chemaţi o pildă, zicând 
între ei: Când vei fi chemat de cineva la nuntă, nu te 
aşeza în locul cel dintâi, ca nu cumva să fie chemat de el 
altul mai de cinste decât tine. (Luca 14, 7-8) Aici este 
vorba despre smerenia pe care trebuie să o avem la orice 
masă. lar smerenia la masă înseamnă nu doar a-i lăsa pe 
ceilalţi să-şi aleagă locul sau a nu mânca înaintea lor, ci 
şi a-i sluji la masă, adică a le pune în farfurie şi a strânge 
masa la urmă. Acestea au ajuns să fie lucruri rare şi ui- 
mitoare pentru noi, cei de azi, dar până nu demult (şi să 
ne amintim de mesele de la bunicii noştri) erau un firesc 

Sfântul 


MIHAIL GRĂDINARUL 


G G Exemplul Sfântului Mihail, Noul Mucenic, trebuie să îl avem adesea în minţile noastre, deoarece ne 
întăreşte credinţa, ne apropie mai mult de Mirele ceresc al sufletelor noastre şi ne dă putere, de va 
fi nevoie, să alergăm binevoitori la mucenicie. (Sf. Nicodim Aghioritul) 


Mergând printre monumentele din 
marmură aflate încă în picioare sau 
căzute la pământ în Agora Antică din 
Atena, se pot găsi nu numai nume, 
podoabe sau inscripţii cu teme idola- 
tre, ci se pot citi şi evenimente creşti- 
ne, inscripţionate de mâinile credin- 
cioşilor pe piatră tare, care constitu- 
ie, de multe ori, o cronologie bună şi 
credibilă. În acest fel, se poate găsi şi 
în ziua de azi, inscripționată în puţi- 
ne cuvinte pe o coloană a lui Zeus 
Olimpianul, moartea martirică a 
unui Nou Mucenic din Atena: „1771, 
30 iunie, a fost decapitat Mihail 
Paknanâs”. 


Sf. Neomartir Mihail s-a născut în 
Atena, din părinţi foarte săraci dar 
evlavioşi. Sărăcia foarte mare a pă- 
rinţilor nu i-a îngăduit să înveţe car- 
te. Și aşa, analfabet şi simplu, dar cu 
o mare credinţă în Hristos şi în orto- 
doxie, Mihail a crescut alături de 
părinţii săi binecuvântaţi. Când a 
început să crească, tatăl său l-a luat 
cu el să îl ajute în grădini, unde lu- 
cra. Astfel, vreme de câţiva ani a lu- 
crat la câmp alături de tatăl său. 
Apoi, după ce şi-a pierdut tatăl, şi-a 
cumpărat un măgăruş şi cu acesta 
mergea prin satele din jurul Atenei şi 
transporta gunoi de grajd pentru 
grădinile pe care le îngrijise la înce- 
put tatăl său. Câteodată cumpăra din 
oraş lucruri pe care ţăranii nu le 
aveau în locurile lor şi, atunci când 
mergea în satele acestora, le vindea. 
Aşa îşi petrecea viaţa Mihail, cu mult 
efort şi sudoare, când în grădinile 
atenienilor bogaţi, când pe drumuri- 
le greu de străbătut ale satelor dim- 
prejurul Atenei, slăvind pe Dumne- 
zeu Care l-a ţinut în credinţa ortodo- 
xă printre necredincioşii turci, căro- 


ra le erau robi majoritatea grecilor. 


Într-o zi, în timp ce se întorcea de 
prin sate, la intrarea în Atena s-a 
întâlnit cu paznicii turci din zonă. 
Aceştia l-au luat la ochi şi, văzându-l 
simplu şi fără carte, au crezut că îl 
vor face uşor să-şi schimbe credinţa 
şi au pregătit o mulţime de calomnii 
pe seama lui Mihail. Cea mai mare 
minciună era aceea că ducea praf de 
puşcă grecilor înarmaţi ce trăiau sus 
în munţi. Ei l-au silit, printr-o mie şi 
una de încercări, să se "turcească”, 
adică să-şi schimbe credinţa. Dar Sf. 
Mihail, deşi nu ştia prea multă carte, 
nu a vrut să-L lase pe Hristos şi să se 
închine la falşii profeţi ai necredinci- 
oşilor, nici n-a vrut să lepede Sfânta 
Evanghelie şi să treacă la Coran. 


Pierzându-şi răbdarea, turcii l-au 
dus la închisoare şi au început să-l 
intimideze, spunându-i că dacă nu 
doreşte să-şi schimbe credinţa şi să 
devină turc, ei au sentinţa şi porunca 
de a-l omori. Aceste lucruri le-a auzit 
şi un ortodox zelos, cu numele de 
Gheorghe, ce se temea ca nu cumva 
binecuvântatul Mihail, care avea 
vârsta de optsprezece ani, destul 
de tânăr, să-şi zdruncine credinţa şi 
să şi-o schimbe. Acesta s-a dus la 
închisoare, dădu bani la paznici pen- 
tru a-l lăsa să-l vadă pe Mihail. Îl 
găsi rugându-se în genunchi, cu la- 
crimi în ochi. Rămaseră amândoi 
mult timp împreună, rugându-se şi 
cântând tropare. Apoi s-a ridicat, l-a 
îmbrățișat pe Mihail, l-a sărutat şi a 
plecat şoptind cuvinte de rugăciune. 


Loviturile şi chinurile lui Mihail din 
partea turcilor continuau neîncetat. 
Cu toate acestea, cu cât îl chinuiau 
mai mult, cu atât acesta devenea mai 


neclintit în refuzul lui: „nu mă tur- 
cesc, nu mă turcesc, sunt creştin!”. 
La un moment dat, fu scos din închi- 
soare şi adus înaintea judecătorului 
care sperând că dacă îl vor amăgi cu 
promisiuni precum haine scumpe, 
proprietăţi, bogății şi tot ce şi-ar fi 
putut dori, doar-doar va ceda Sfân- 
tul. 


Văzând judecătorul că nu poate să 
facă nimic cu făgăduinţele şi cu ame- 
ninţările, apucă arma satanică a vi- 
cleniei, spunându-i: "Bre, nebunule, 
leapădă-te pe moment de credința 
ta, pentru a-ți salva viaţa şi după 
aceea mergi într-alt loc şi întoarce- 
te la credinţa ta”. Dar mucenicul nu 
accepta în nici un fel, ci striga neîn- 
cetat: "nu mă turcesc, nu mă tur- 
cesc!”. Atunci judecătorul s-a înfuri- 
at şi a luat hotărârea de a-i fi tăiat 
capul. 


La locul osândei, călău turc l-a apu- 
cat de păr şi l-a lovit cu sabia la gât, 
cu partea care nu tăia, pentru a-l 
face să-şi piardă curajul şi să se lepe- 
de de Hristos. Sfântul îi spunea: 
”Loveşte pentru credinţă!” Ucigaşul 
atunci a întors sabia cu partea tăioa- 
să şi a început să îi taie gâtul puţin 
câte puţin, ca să vadă dacă o să se 
vaite de durere, dacă o să se căiască 
şi o să devină musulman. Dar în za- 
dar aştepta ca Sfântul să îşi schimbe 
părerea şi credinţa, căci acesta striga 
şi mai tare: ”Loveşte pentru credin- 
ță!”. Atunci, călăul s-a înfuriat şi l-a 
lovit pe Sfânt cu toată puterea lui, 
tăindu-i cinstitul cap, în timp ce su- 
fletul său, încoronat şi curăţit în sân- 
gele muceniciei, a urcat să se odih- 
nească întru Împărăţia lui Dumne- 
zeu 

Troparele inaugurează şirul cântărilor de origine creş- 
tină, fiind primele alcătuiri ale poeziei imnografice înca- 
drate în această slujbă. De aici înainte, cântările şi citiri- 
le din Vechiul Testament se împletesc în rânduiala Utre- 
niei cu cele ale Noului Testament. 


Urmează apoi nişte cântări numite sedelne, care sunt 
intercalate între 3 catisme din Psaltire, ce se citesc doar 
la mănăstiri. Catismele de rând, fiecare împărţită în trei 
stări, se citesc în cinstea Sfintei Treimi. În timpul citirii 
lor, dvera stă închisă, simbolizând vremea de pocăință 
dinainte de venirea Mântuitorului. Catismele şi sedelne- 
le reflectă antagonismul sau lupta dintre elementele Le- 
gii Vechi de o parte şi cele ale Legii Noi, în evoluţia cul- 
tului creştin. 


Sedelnele sunt urmate Duminica de Binecuvântările 
Învierii, care doxologesc bucuria negrăită a învierii 
Domnului din mormânt: Bine eşti cuvântat Doamne, 
învaţă-ne pe noi îndreptările Tale. Mironosiţele femei 
alergând la groapa Ta, Mântuitorule au plâns. Dar 
înaintea lor a stat îngerul şi a zis: Mirurile se cuvin 
morților, dar Hristos putrejunii S-a arătat străin. A 
înviat Domnul... 


În zilele de praznic împărătesc sau al sfinţilor mai im- 
portanţi, urmează cântarea Polieleului, adică a psalmi- 
lor 134 şi 135 (Robii, robii Domnului...), care preamăreş- 
te în chip deosebit şi laudă milostivirea lui Dumnezeu. 
În trei din duminicile Triodului (Duminica fiului risipi- 
tor, Duminica lăsatului sec de carne, Duminica lăsatu- 
lui sec de brânză), se adaugă la Polieleul obişnuit al săr- 
bătorilor şi Psalmul 136 (La râul Babilonului...) care 
exprimă plângerea şi nostalgia poporului evreu pentru 
Țara Sfântă, atunci când se afla în robia babilonică, sim- 
bolizând acum plângerea creştinilor după Raiul pierdut 
din pricina neascultării de Dumnezeu. 


După Polieleu urmează Mărimurile, care sunt o parti- 

cularitate a ritului românesc şi slav, grecii neavându-le 
în rânduiala lor liturgică. Ele preaslăvesc măreţia prazni- 
cului sau a minunilor şi meritelor sfinților sărbătoriţi. 
Stihurile Mărimurilor sunt de fapt versete din psalmi, 
care încadrează refrenul principal, de exemplu: Mărimu 
-te pe tine cuvioase părinte Serafime, şi cinstim sfântă 
pomenirea ta, îndrumătorule al monahilor şi cu îngerii 
împreună-vorbitor. 


Urmează cântarea Antifoanelor, care prin tematica lor 
abordează tema cunoaşterii lui Dumnezeu în Biserică, 
prin lucrarea Duhului Sfânt. N-am putea să-L cu- 
noaştem pe Dumnezeu în chip deplin, decât în lumina 
învierii ce sălăşluieşte în Biserică prin acţiunea sfinţitoa- 
re a Duhului Sfânt. Noi cântăm în sensul acesta: Prin 
Sfîntul Duh este bogăţia cunoştinţei de Dumnezeu, a 
gândirii la cele înalte şi a înţelepciunii; că întru Dânsul 
toate dogmele părinteşti le descoperă Cuvântul. Fiecare 
din cele opt glasuri ale Bisericii are câte un rând de Anti- 
foane, împărţite în 3 părţi, şi care se cântă duminica. La 
praznice se cântă doar o parte din Antifonul glasului 4. 


Antifoanele sau Treptele antifoanelor poartă această de- 
numire deoarece ele se cântă alternativ de către cele do- 
uă strane sau coruri de cântăreţi. Ele sunt compuse de 
Sfântul Ioan Damaschin sau de Sfântul Teodor Studitul, 
după cum cred unii, pe baza psalmilor 119 şi 133, din 
Catisma a XVIII- a, numită şi cântarea treptelor, pentru 
că se cântă pe treptele de la intrarea în Templul din Ieru- 
salim, de către două coruri de cântăreţi, care stăteau faţă 
în faţă şi cântau pe rând. Împărţirea aceasta a antifoane- 
lor are deci o evidentă semnificaţie trinitară, referindu- 
se la cele nouă cete îngereşti. 


(va urma) 

SĂ NE AFIEROSIM 
lui Dumnezeu 


Cuviosul Părintele nostru Paisie cel 
Mare s-a născut din părinți 
dreptcredincioşi, care aveau şapte 
copii asemeni lor în obiceiuri şi fap- 
te bune. Murind tatăl lor, a rămas 
toată grija copiilor şi a lucrurilor pe 
seama maicii lor. Însă cea mai mare 
grijă îi pricinuia ei Paisie, ca unul ce 
era mai mic decât toți copiii ei. De 
aceea, fiindcă ea se întrista mult, i s 
-a arătat îngerul Domnului într-o 
noapte şi i-a zis: „Dumnezeu, Tatăl 
sărmanilor, m-a trimis să-ți spun: 
pentru ce te întristezi atât pen- 
tru grija copiilor tăi, ca şi cum 
ai avea grijă de ei numai tu 
singură şi nu şi Dumnezeu? 
Deci nu te întrista, ci afieroseş- 
te (închină) lui Dumnezeu pe 
un fiu al tău, prin care se va slăvi 
numele Său cel sfânt, care de-a pu- 
rurea se slăveşte”. 


Iar ea, auzind acestea, a zis: „Toţi 
copiii mei sunt ai lui Dumnezeu, să- 
şi ia pe care voieşte”. Dar îngerul, 
apucând de mână pe Paisie, a zis: 
„Acesta este bineplăcut Domnului!”. 
Atunci ea a zis către înger: „Acesta 
nu este vrednic pentru slujirea şi 
slujba lui Dumnezeu, ci ia mai bine 


Sf. 


pe unul din cei mai mari care va fi 
vrednic”. Îngerul a zis: „O, preabu- 
nă femeie, tu zici că Paisie nu este 
vrednic spre slujirea lui Dumnezeu 
pentru tinerețea lui, însă să ştii că 
puterea lui Dumnezeu se arată în 
cei neputincioşi. Acesta, cel mai mic 
decât ceilalţi, este mai ales de Dum- 
nezeu”. Acestea zicând, îngerul s-a 
dus, iar femeia, deşteptându-se din 
somn, se minuna de dumnezeiasca 
poruncă şi-L slăvea pe Dumnezeu, 
zicând: „Doamne, facă-se mila Ta 
spre noi şi spre robul tău Paisie!”. 
Apoi, luând pe copil, l-a afierosit lui 
Dumnezeu. 


Cel mândru nu poate vieţui după 
voia lui Dumnezeu: el iubeşte să se 
conducă însuşi pe sine şi nu înţelege 
că nu-i ajunge omului înţelepciunea 
ca să se conducă de unul singur, fără 
Dumnezeu. Şi eu, pe când vieţuiam 
în lume și nu-L cunoşteam încă pe 
Domnul şi Duhul Său cel Sfânt şi nu 
ştiam cât de mult ne iubeşte Dom- 
nul, mă bizuiam pe mintea mea; însă 
atunci când prin Duhul Sfânt L-am 
cunoscut pe Domnul nostru lisus 
Hristos, Fiul lui Dumnezeu, sufletul 
meu s-a afierosit lui Dumnezeu şi 
toate necazurile care mi se întâmplă 
le primesc şi zic: Domnul mă pri- 
veşte, de ce să mă tem? Mai înainte 
nu puteam însă vieţui în acest fel. 


Celui care s-a afierosit pe sine 
în întregime voii lui Dumnezeu 
îi este mult mai ușoară această 
viaţă pentru că şi în boală, şi în să- 
răcie, şi în prigoană gândeşte: „Astfel 
binevoieşte Dumnezeu şi trebuie să 
rabd pentru păcatele mele”. 


Iată, de mulţi ani mă doare capul şi 
îmi este anevoie să rabd, însă îmi 
este de folos pentru că prin boală se 
smereşte sufletul. Sufletul meu vrea 
să se roage fierbinte şi să privegheze, 
însă boala mă împiedică pentru că 
trupul bolnav are nevoie de linişte şi 
odihnă; L-am rugat mult pe Domnul 
să mă vindece, însă nu m-a ascultat. 
Deci nu-mi este spre folos. 


Iată o altă situaţie în care Domnul 


Siluan Athonitul 


m-a auzit repede şi m-a salvat. Oda- 
tă, în zi de sărbătoare, s-a servit la 
masă peşte; în timp ce mâneam, un 
os mi-a intrat în gât, foarte adânc, în 
piept. L-am chemat în ajutor pe Ma- 
rele Mucenic Pantelimon, rugându-l 
să mă tămăduiască, pentru că docto- 
rul nu ar fi putut să-mi scoată osul 
din piept. Atunci când am spus: 
„Vindecă-mă”, am primit răspunsul: 
„leşi afară din trapeză, trage aer pu- 
ternic în piept şi osul va ieşi cu sân- 
ge”. Aşa am şi făcut: am ieşit, am 
inspirat adânc, am tușşit şi osul mare 
a ieşit cu sânge. Aşadar am înţeles că 
dacă Domnul nu-mi vindecă durerile 
de cap înseamnă că sufletului meu îi 
este de folos să fiu bolnav în acest 
fel. 


Cum să afli dacă vieţuieşti potrivit 
voii lui Dumnezeu? Iată semnul: da- 
că ești cuprins de mâhnire pen- 
tru un anume lucru înseamnă 
că nu te-ai afierosit pe tine în 
totalitate voii lui Dumnezeu, 
chiar dacă ţi se pare că vieţuieşti po- 
trivit voii lui Dumnezeu. 


Cel ce trăieşte după voia lui Dumne- 
zeu nu se îngrijeşte de nimic. Iar da- 
că are nevoie de un lucru, atunci şi 
pe sine şi lucrul de trebuinţă le va 
încredința lui Dumnezeu. Dacă nu va 
primi lucrul cerut va rămâne în pace, 
ca şi când nici nu l-ar fi vrut. 


Cine se iubeşte pe sine nu se poate 
încredința voii Domnului astfel încât 
sufletul său să aibă pace întru Dum- 
nezeu. Iar sufletul smerit se supune 
voii lui Dumnezeu şi vieţuieşte îna- 
intea Lui cu frică şi dragoste. Tră- 
ieşte cu frica de a nu-L supăra cumva 
cu ceva pe Dumnezeu, cu dragoste 
pentru că a cunoscut că Domnul în- 
suşi ne iubeşte. 


Cel mai bine este să ne încredințăm 
voii lui Dumnezeu şi să răbdăm ne- 
cazurile cu nădejde. Privind la neca- 
zurile noastre, Domnul nu ne dă să 
purtăm o greutate peste puteri. Dacă 
necazurile ni se par mari, înseamnă 
că nu ne-am afierosit deplin voii lui 
Dumnezeu. 


